Il-mexxejja tal-Unjoni Ewropea matul dan il-lejl qablu biex sal-2030 jonqos it-tniġġis fl-arja b’40 fil-mija. Il-qbil wasal wara laqgħat li raw pajjiżi bħal Polonja, juru t-tħassib tagħhom li dan jista’ jxekkel l-ekonomija minħabba li dan il-pajjiż għandu jiddependi ħafna mill-faħam. Il-qbil wassal ukoll biex il-pajjiżi tal-Unjoni Ewropea jaqblu wkoll li sal-2030, iżidu b’27 fil-mija l-użu tal-enerġija ġġenerata mix-xemx u r-riħ b’27 fil-mija u jżidu bl-istess persentaġġ ukoll l-effiċjenża fl-enerġija. Il-Kunsill Ewropew ikompli jitlaqa’ llum fejn it-tema ddur fuq l-ekonomija fejn il-mexxejja Ewropej iħarsu lejn is-sitwazzjoni ekonomika tal-Unjoni Ewropea u ssir ukoll laqgħa għolja għall-mexxejja tal-pajjiżi msieħba fiż-Żona Ewro fosthom Malta. Fis-summit qed jattendi l-Prim Ministru Joseph Muscat.